EkBass/fiwiki-20250220-pages-articles huggingface dataset:
Yrjö Yrjölä

Yrjö Heikki Yrjölä (6. helmikuuta 1895 Iitti – 17. toukokuuta 1968 Hämeenlinna) oli suomalainen taidemaalari.Suomen Kuvataiteilijamatrikkeli : Yrjö YrjöläKansallisgalleria - Taidekokoelmat : Yrjö Yrjölä == Elämä == Iitin Kuusankoskella syntynyt Yrjölä opiskeli Suomen Taideyhdistyksen piirustuskoulussa 1916–1920. Hän osallistui Suomen Taiteilijain näyttelyihin vuosina 1919–1923, 1933–1939, 1941, 1945, 1947, 1954 ja 1956 sekä Suomen Taideakatemian 3-vuotisnäyttelyyn vuonna 1953. Ulkomailla Yrjölän teoksia oli esillä Oslossa, Göteborgissa ja Tukholmassa 1940 sekä Hämeenlinnan taiteilijoiden näyttelyssä Weimarissa Saksan demokraattisessa tasavallassa 1962. Hän sai valtion taiteilijaeläkkeen 1957. Yrjölä toimi myös kuvittajana ja pilapiirtäjänä. Hän piirsi 1920-luvulla pilapiirroksia muun muassa sosiaalidemokraattien pilalehti Kurikkaan ja oikeistolaiseen Matti Meikäläiseen. == Teoksia == * Katunäkymä : öljymaalaus (1921) * Omakuva : öljymaalaus (1922) * Maisema : öljymaalaus (1927) * Syyskoivuja : öljymaalaus (1941) * Rantamaisema : öljymaalaus (1947) * Kevättalvi : öljymaalaus == Palkinnot == * I palkinto dukaattikilpailussa 1933 == Lähteet == == Aiheesta muualla == * Suomalaisen kuvataiteen bibliografia : Yrjö Yrjölä Luokka:Suomalaiset taidemaalarit Luokka:Suomalaiset kuvittajat Luokka:Suomalaiset pilapiirtäjät Luokka:Vuonna 1895 syntyneet Luokka:Vuonna 1968 kuolleet
Steve Souza

Steve "Zetro" Souza (s. 24. maaliskuuta 1964 Oakland, Kalifornia) on yhdysvaltalainen metallimusiikin laulaja, joka on tullut tunnetuksi parhaiten thrash metal -yhtye Exoduksen vokalistina. Souza oli Exoduksen laulaja vuosina 1986–1992, jonka jälkeen hän liittyi takaisin yhtyeeseen vuonna 2002 ja oli yhtyeessä parin vuoden ajan, jonka jälkeen hänet korvasi Rob Dukes. Souza palasi Exodukseen jälleen vuonna 2014. Exoduksen lisäksi Souza on tehnyt yhteistyötä yhdysvaltalaisen Testament- yhtyeen kanssa, sekä ollut laulajana AC/DZ- ja Dublin Death Patrol -yhtyeissä. Souzan laulutyyli on hyvinkin korkea, mutta ei kuitenkaan puhdas. Souzan kirjoittamat sanoitukset käsittelevät yleensä yhteiskuntaa ja kuolemaa. Luokka:Elävät henkilöt Luokka:Vuonna 1964 syntyneet Luokka:Yhdysvaltalaiset metallimusiikin laulajat
Ben Woolf

Benjamin Eric Woolf (15. syyskuuta 1980 Fort Collins, Colorado – 23. helmikuuta 2015 Los Angeles, Kalifornia) oli yhdysvaltalainen elokuva- ja televisionäyttelijä, joka tunnettiin parhaiten Meepin roolista American Horror Story -sarjassa. Lisäksi hän esiintyi esimerkiksi elokuvissa Insidious ja Dead Kansas. Woolfilla todettiin nuorena lyhytkasvuisuus, joka aiheutti hänen luidensa kutistumisen. Woolf oli alun perin alakoulunopettaja ja näytteli sivutyönään.http://www.imdb.com/name/nm3069244/bio?ref_=nm_ov_bio_sm Woolf joutui auto-onnettomuuteen Los Angelesissa 19. helmikuuta 2015. Hän oli ylittämässä tietä Hollywoodissa, kun ohi ajaneen auton sivupeili osui häntä päähän. Woolf kuoli vammoihinsa sairaalassa 23. helmikuuta vain 34-vuotiaana. == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Lyhytkasvuiset henkilöt Luokka:Liikenneonnettomuudessa kuolleet Luokka:Vuonna 1980 syntyneet Luokka:Vuonna 2015 kuolleet
Lukuma

Lukuma (Pouteria lucuma) on poutapuihin (Pouteria) kuuluva laji. Laji on kotoisin Andien laaksoista ja sitä viljellään Perussa ja Ecuadorissa. Hedelmää markkinoidaan superruokana. == Ulkonäkö ja koko == Lukuma on ainavihanta, 8–15 metriä korkeaksi kasvava puulaji, jolla on tiivis latvus. Lajilla on pitkä juveniilivaihe, joka kestää noin 15 vuotta. Hedelmät ovat 7,5–10 cm kokoisia ja kypsinä vihertävänkeltaisia. Niiden muoto vaihtelee munamaisesta soikeaan ja niissä on painunut tai nipukallinen kärki. Hedelmän malto on kuivaa sekä väriltään keltaisenoranssia ja siinä on makea kurpitsamainen aromi. Hedelmän sisällä on yhdestä viiteen siementä, tavallisesti kaksi.Yahia, E. M. & Guttierrez-Orozco, F., 2011 == Elinympäristö ja levinneisyys == Lukuma on kotoisin Ecuadorin, Perun ja Chilen vuoristojen kuivilta alueilta, joiden ilmasto-olosuhteet vastaavat temperaattisten alueiden ilmastoa. Niinpä lukuma ei siis ole trooppinen puulaji. Kasvatettuna lukuma kasvaa muun muassa Meksikossa ja Havaijilla, joskaan ei ole siellä kovin suosittu. Lukumapuut ovat hyvin herkkiä pakkasille. == Käyttö == Lukuman tavallisimpia viljelylajikkeita ovat 'Seda' ja 'Palo'. Maailman suurimmat lukuman tuottajamaat ovat Peru ja Chile, joista Perussa tuotetaan noin 88% ja Chilessä 12%, mutta tuotanto Chilessä on kuitenkin kasvamassa. Vuonna 2010 74% Perussa tuotetusta lukumasadosta vietiin Chileen. Tavallisesti lukuman hedelmät kuljetetaan kuitenkin kuivattuna tai pakastettuna massana, sillä muuten hedelmien pehmeä hedelmäliha vaurioituisi helposti kuljetuksissa. Lukuman hedelmiä voi syödä raakana, vaikka raa'assa hedelmässä onkin erikoinen jälkimaku. Lukumaa käytetään etenkin jäätelön, mutta myös muun muassa jogurtin maustamiseen. Lisäksi sitä voidaan käyttää muihinkin jälkiruokiin ja leivonnaisiin, esimerkiksi keksien täytteisiin. Lukumalla maustettu jäätelö on Perussa hyvin suosittua. Lukuma onkin terveellinen ja luontainen vaihtoehto keinotekoisille makeutusaineille. Lukuman hedelmä sisältää erilaisia vitamiineja ja kivennäisaineita sekä kuituja, jotka ovat suurimmaksi osaksi liukenemattomassa muodossa. Hedelmässä on korkeita pitoisuuksia β-karoteenia, niasiinia ja rautaa. Hedelmissä olevia sokereita ovat määrienmukaisessa suuruusjärjestyksessä glukoosi (8,4 g), fruktoosi (4,7 g) ja sakkaroosi (1,7 g). == Lähteet == * Yahia, E. M. & Guttierrez-Orozco, F., 2011: Lucuma (Pouteria lucuma (Ruiz and Pav.) Kuntze) — Postharvest biology and technology of tropical and subtropical fruits, s. 443–449 === Viitteet === == Aiheesta muualla == * Finto, Kassu – Kasvien suomenkieliset nimet: Lukuma (Pouteria lucuma) * UniProt – Taxonomy: Pouteria lucuma * Global Biodiversity Information Facility (GBIF): Pouteria lucuma * Lucuma.com: Lucuma the Fruit Luokka:Poutapuut Luokka:Hedelmät
Urho Lauanne

Urho Johannes Lauanne (27. syyskuuta 1892 Helsinki – 23. syyskuuta 1975) oli suomalainen taidemaalari.Suomen Kuvataiteilijamatrikkeli : Urho Lauanne Lauanne opiskeli Suomen Taideyhdistyksen piirustuskoulussa 1912–1915 ja Helsingin yliopiston piirustussalissa 1914–1915 sekä Pariisissa Académie la Palettessa ja Académie de la Grande Chaumièressa 1926–1927. Hän osallistui Suomen Taiteilijain näyttelyihin vuosina 1914, 1915, 1916, 1918, 1925 ja 1930. Lauanne toimi myös piirtäjänä ja hän oli vt. piirustuksenopettajana oppikouluissa ja opettajana ABC-piirustuskoulussa vuodesta 1937 lähtien. == Teoksia == * Aurinkoinen maisema : öljymaalaus. 1925 * Kastelhoma linna : öljymaalaus. == Lähteet == == Aiheesta muualla == * Suomalaisen kuvataiteen bibliografia : Urho Lauanne Luokka:Suomalaiset taidemaalarit Luokka:Suomalaiset opettajat Luokka:Vuonna 1892 syntyneet Luokka:Vuonna 1975 kuolleet
Fahle Basilier

Johan Fahle Henrik Basilier (9. kesäkuuta 1880 Vaasa – 12. joulukuuta 1936) oli suomalainen taidemaalari.Suomen Kuvataiteilijamatrikkeli : Fahle Basilier Basilierin vanhemmat olivat kirjanpitäjä, liikemies Johan Fredrik Basilier (1848-1922) ja Eva Margareta Montin (s. 1859).Geni.com : Johan Fahle Henrik Basilier Hän opiskeli Suomen Taideyhdistyksen piirustuskoulussa 1898. Basilier osallistui Suomen Taiteilijain näyttelyihin vuosina 1903–1905, 1915 ja 1928. Hänen töitään oli esillä Pariisissa 1908. == Lähteet == == Aiheesta muualla == * Suomalaisen kuvataiteen bibliografia : Fahle Basilier * Antti Favenin maalaus taiteilija Fahle Basilierista vuodelta 1908, Kansallisgalleria Luokka:Suomalaiset taidemaalarit Luokka:Vuonna 1880 syntyneet Luokka:Vuonna 1936 kuolleet
Leo Sternbach

Leo Sternbach (1908 Opatija – 2005 Chapel Hill, Pohjois-Carolina, YhdysvallatJeremy Pearce, Leo Sternbach, 97, Valium Creator, Dies, New York Times 1.10.2005, viitattu 11.8.2022 ) oli Itävalta-Unkarissa (nykyisen Kroatian alueella) syntynyt kemisti, jonka tunnetuin saavutus on bentsodiatsepiinilääkkeen eli bentsojen kehittäminen. Sternbachin isä oli Opatijaan 1900-luvun alussa muuttanut puolanjuutalainen apteekkari. Hän tutustui tulevaan puolisoonsa Opatijassa. Perheeseen syntyi kaksi poikaa, Leo ja Gyula. Perhe muutti 1926 Etelä-Puolaan Sleesiaan. Leo Sternbach opiskeli Puolassa, mutta muutti myöhemmin Wieniin ja sitten Zürichiin Roche- lääkeyrityksen palvelukseen. Toisen maailmansodan syttymisen jälkeen hän muutti Yhdysvaltoihin. Hänen asuessaan New Jerseyssä Rochen johto pyysi kemistejään kehittämään lääkkeen, josta saataisiin enemmän tuloja kuin Miltown- tai Thorazine-lääkkeistä. Sternbach kehittikin lääkkeen, joka ylitti kaikki odotukset. Lääke, ensimmäinen bentsodiatsepiini klordiatsepoksidi eli klopoksidi, nimettiin Libriumiksi. Myöhemmin hän kehitti muun muassa klonatsepaamin (Rivatril), flunitratsepaamin (Rohypnol) ja diatsepaamin, joka nimettiin Valiumiksi.Balon 2020 Valium oli edeltäjäänsä tehokkaampi. Valiumin myyntiluvut rikkoivat lääkemyynnin ennätyksiä ja pitävät niitä edelleen hallussaan. Jopa joka seitsemäs – naisista joka viides – yhdysvaltalainen käytti vuosien 1968 ja 1981 välillä bentsodiatsepiineja. Suomessa lääkettä myydään Orionin markkinoimana nimellä Diapam. == Lähteet == * Richard Balon, Vladan Starcevic et al. The rise and fall and rise of benzodiazepines: a return of the stigmatized and repressed. Brazilian Journal of Psychiatry. 2020 May-Jun; 42(3): 243–244. ===Viitteet=== Luokka:Vuonna 1908 syntyneet Luokka:Vuonna 2005 kuolleet Luokka:Juutalaiset Luokka:Kroatialaiset kemistit Luokka:Yhdysvaltalaiset kemistit Luokka:Yhdysvaltalaiset professorit
Monacon helikopterikenttä

Monacon helikopterikenttä (; ) sijaitsee Fontvieillen kaupunginosassa Monacossa. Se on Monacon ainoa helikopterikenttä. Kentällä on kahdeksan laskeutumisalustaa. Fontvieillessa oli tilapäinen helikopterikenttä jo vuodesta 1976 vuoteen 1980, jolloin ruhtinas Rainier III rakennutti nykyisen kentän. Kentän parannustyöt aloitettiin syyskuussa 2015. Parannustöiden myötä asematasoa vahvistetaan kestämään kymmenen tonnin painoiset kopterit, ja kentälle avataan uusi terminaali vuonna 2018. == Lentoyhtiöt ja kohteet == Monacair lentää reittilentoja Monacosta Nizzan Côte d’Azurin kansainväliselle lentoasemalle. Se lentää seitsemän minuutin lentoja kesäisin 15 minuutin ja talvisin puolen tunnin välein. Monacairin lisäksi kentältä lentävät tilauslentoja Heli Air Monaco ja Heli Securite. == Lähteet == == Aiheesta muualla == Luokka:Euroopan lentoasemat Luokka:Monacon rakennukset ja rakennelmat Luokka:Monacon liikenne
Aleksanteri Torikka

Aleksander (Aleksanteri) Torikka (ent. Krasheinin, 18. marraskuuta 1886 Viipuri – 21. helmikuuta 1941 Moskova) oli venäläissyntyinen Suomen armeijan kapteeni jonka venäläiset ottivat vangiksi ja teloittivat välirauhan aikana.Suomen sodissa 1939-1945 menehtyneet Viipurin venäläisiin kuulunut Torikka/Krasheinin palveli ensimmäisen maailmansodan aikana keisarillisen Venäjän armeijan ilmavoimissa tähystäjänä. Suomen sisällissodan aikana hänet värvättiin hankkimaan lentokoneita bolševikkien hallitsemasta Pietarista sisällissodan Karjalan rintaman valkoisille jotka olivat perustaneet Antreaan Lento-Osasto II:n nimellä tunnetun lähinnä harrastajalentäjistä koostuneen joukko-osaston. Torikka/Krasheinin onnistui Pietarissa värväämään viisi lentäjää jotka 10. – 11. huhtikuuta 1918 sieppasivat Pietarin Kolomjagin lentokentältä ja Oranienbaumin lentotukikohdasta viisi lentokonetta (kaksi Nieuport 10-tiedustelukonetta, kaksi Nieuport 17-hävittäjää ja Stetinin M-9 lentovene) ja lensivät niillä Antreaan. Koneet ja lentäjät liitettiin Aarne Sihvon komentaman valkoisten Karjalan armeijakunnan ilmailuosastoksi joka oli ainoa lajissaan sisällissodan Karjalan rintamalla. Osasto joka sai koneita myös Ruotsista ja Saksasta toimi tiedustelu- ja pommituslentoja tehden Antrean lentoasemalta käsin jossa oli huhti-toukokuussa 1918 Suomen ensimmäinen tilapäinen maalentokenttä. Lentotoiminta siirtyi 10. toukokuuta Lappeenrantaan jonne perustettiin Suomen ensimmäinen pysyvä, nykyisinkin käytössä oleva maalentokenttä. Juuret idässä ja lännessä, Savon Sanomat 28.9.2008Antrean lentoaseman perustamisesta 90 vuotta, Panssari-lehti nro 2 / 2008 Maan vanhinta maalentokenttää juhlittiin Antreassa, Antrea-seuran jäsenlehti Antrealainen no 37/2008Aulis Koivistoisen Savolaisia päiväkirjamietteitä-blogi 6.7.2016 : Torikan tapaus Sisällissodan jälkeen Torikka asui Suomessa Kivennavalla ja toimi muun muassa työnjohtajana. Päämajan valvontaosastolla (toisen lähteen mukaan rajavartiostossa) kapteenina palvellut Torikka kaapattiin välirauhan aikana 28. toukokuuta 1940 Uukuniemellä hänen ollessaan avaamassa uutta Moskovan rauhan rajalinjaa. Hän joutui venäläisten vangiksi ja hänet teloitettiin Moskovassa helmikuussa 1941. Torikan kaappausta Neuvostoliittoon käsitellään Mikko Porvalin dekkarissa Kadonnen kaupungin varjo (2018). == Lähteet == Luokka:Venäläiset sotilaat Luokka:Suomalaiset upseerit Luokka:Suomen sisällissodan valkoiset Luokka:Suomalaiset teloitetut Luokka:Vuonna 1886 syntyneet Luokka:Vuonna 1941 kuolleet
Nate Parker

Nate Parker (18. marraskuuta, 1979 Norfolk, Virginia, Yhdysvallat) on yhdysvaltalainen näyttelijä, ohjaaja, käsikirjoittaja ja tuottaja. Hän on näytellyt muun muassa elokuvissa The Great Debaters (2007), Pride (2007), Felon (2008), Mehiläisten salaisuudet (2008), Keinottelua (2012), Red Tails (2012), Non-Stop (2014) ja Beyond the Lights (2014). Vuonna 2016 hän ohjasi, käsikirjoitti ja tuotti draamaelokuvan The Birth of a Nation, jossa hän myös näyttelee pääosaa. Parkerin debyyttiohjaus kertoo yhdysvaltalaisesta Nat Turnerista, joka johti orjakapinaa Virginiassa vuonna 1831. Elokuva sai ensi- iltansa Sundancen elokuvajuhlilla, jossa se sai ylistävät arvostelut. == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Yhdysvaltalaiset elokuvanäyttelijät Luokka:Vuonna 1979 syntyneet Luokka:Elävät henkilöt
Pesäpallon naisten Mestaruussarjan kausi 1972

Pesäpallon naisten Mestaruussarjassa kaudella 1972 pelattiin yhdentoista joukkueen yksinkertainen sarja, jonka perusteella määräytyivät suoraan lopulliset sijoitukset. Mestaruuden voitti Puna-MustatPuMu kausi 1972 ja sarjasta putosi Keravan Pallokerho. Pallo-Toverit säilyttivät sarjapaikkansa karsinnan jälkeen. == Naisten Mestaruussarja == Joukkue O V T H Juoksut Pisteet Puna-Mustat 10 9 1 0 246-35 19 Työväen Mailapojat 10 9 0 1 210-49 18 Kauhajoen Karhu 10 7 1 2 143-54 15 Lännen Pallo 10 6 0 4 80-77 12 Jyväskylän Kiri 10 6 0 4 71-73 12 Lapuan Virkiä 10 5 0 5 85-72 10 Roihuvuoren Roihu 10 4 0 6 95-110 8 Oulun Lippo 10 4 0 6 83-107 8 Hyvinkään Tahko 10 3 0 7 82-167 6 Helsingin Pallo-Toverit 10 1 0 9 52-146 2 Keravan Pallokerho 10 0 0 10 26-283 0 === Karsintasarja === Joukkue O V T H Juoksut Pisteet Vetelin Urheilijat 2 2 0 0 24-8 4 Helsingin Pallo-Toverit 2 0 1 1 12-14 1 Ulvilan Pesä-Veikot 2 0 1 1 8-22 1 Vetelin Urheilijat nousi Mestaruussarjaan ja Pallo-Toverit säilyi siinä. ==Palkinnot naisten Mestaruussarjassa== Palkinto Pelaaja Joukkue Vuoden naispesäpalloilija Tuula Rantanen Työväen Mailapojat Vuoden naislukkari Marja Kanerva Puna-Mustat Lyöjäkuningatar Tuula Rantanen Työväen Mailapojat Etenijäkuningatar Tuula Rantanen Työväen Mailapojat ==Lähteet== * http://www.pesis.fi/historia/pelaajatilastot/ * http://www.pesis.fi/historia/pelaajatilastot/parhaat_etenijat/ * Naisten SM- sarjan ottelut Naisten 1972 Luokka:Vuoden 1972 pesäpallo
Shenandoahin laakso

Shenandoahin laakso on Virginian länsiosassa ja Länsi-Virginian itäosassa Yhdysvalloissa sijaitseva laakso. Sen rajaavat idässä Blue Ridge Mountains, lännessä Ridge-and-Valley Appalachians, pohjoisessa Potomac-joki ja etelässä James-joki. Shenandoahin laakson nimi Shenandoah (/ʃɛnənˈdoʊə/) tulee jostakin Amerikan alkuperäiskielestä, mutta sen tarkka alkuperä ja merkitys ei ole tiedossa. Shenandoahin laaksolla oli merkittävä rooli Yhdysvaltain sisällissodassa. Laaksossa käytiin muun muassa Shenandoahin laakson sotaretki 1862 Konfederaation Stonewall Jacksonin ja useiden Unionin komentajien välillä. Luokka:Yhdysvaltain laaksot Luokka:Virginian maantiede Luokka:Länsi- Virginian maantiede
Pemberton’s French Wine Coca

Pemberton’s French Wine Coca (Pembertonin ranskalainen kokaviini) oli apteekkari John Pembertonin kehittämä juoma, joka toimi alkuna Coca-Colalle. Pemberton rekisteröi tuotemerkin vuonna 1885. Juoma sisälsi kokaiinia, viiniä ja muita aineksia.Oliver, s. 20 French Wine Coca syntyi yrityksenä jäljitellä Vin Mariani -nimistä suosittua patenttilääkettä. Pemberton kopioi Vin Marianin juomaohjeen, muunsi sitä hiukan ja väitti useiden julkisuuden henkilöiden suositusten kertovan omasta juomastaan. Pembertonin juoma alkoi menestyä, mutta raittiusliikkeen vallatessa alaa Atlanta ja Fultonin piirikunta äänestivät alkoholin kielletyksi.Standage, s. 226–227 Pembertonin oli kehitettävä alkoholiton juoma, joten vuonna 1886 hän muutti juoman kaavaa. Hän otti pois viinin ja lisäsi kofeiinia ja mausteeksi kolapähkinäuutetta. Coca- Colan ensimmäinen versio oli syntynyt. == Lähteet == * * === Viitteet === Luokka:Coca-Cola Luokka:Juomasekoitukset Luokka:Kokaiini
Shenandoah (joki)

Shenandoah on 90 kilometriä pitkä joki, joka sijaitsee Yhdysvaltain Virginiassa ja Länsi-Virginiassa. Se on Potomac-joen sivujoki. == Joenhaarat == === Eteläinen === Shenandoahin eteläinen joenhaara alkaa Rockinghamin piirikunnan eteläosassa Virginiassa. Haara on 159 kilometriä pitkä ja siihen kuuluu viisi puroa: * North River * * Middle River * South River * * Back Creek * Overall Run === Pohjoinen === Shenandoahin pohjoinen joenhaara on 169 kilometriä pitkä ja alkaa Rockinghamin piirikunnan pohjoisosassa. Siihen kuuluu yhdeksän puroa: * German River * Cedar Creek * Smith Creek * Toms Brook * Passage Creek * Linville Creek * Shoemaker River * Little Dry River * Turley Creek == Katso myös == * Shenandoahin laakso Luokka:Virginian maantiede Luokka:Länsi-Virginian maantiede Luokka:Yhdysvaltain joet
Spenceriaaninen kirjoitus

Spenceriaaninen kirjoitus on kehittäjänsä Platt Rogers Spencerin mukaan nimetty kirjoitustyyli. Se oli suosittu Yhdysvalloissa vuosina 1850–1925. == Lähteet == == Aiheesta muualla == Luokka:Kalligrafia Luokka:Kirjaintyypit
Frank Zoko Ble

Frank Zoko Ble tai Zoko Blé Franck (s. 1975) on norsunluurannikkolainen entinen karateka, jolla on myös Suomen kansalaisuus. Hän edusti uransa aikana sekä Norsunluurannikkoa että Suomea maajoukkuetasolla. Urheilu-uransa jälkeen Zoko Ble työskenteli Espoon kaupungin palveluksessa sähköinsinöörinä ja oli Aalto-yliopiston vieraileva tutkija ja tohtoriopiskelija. Heinäkuussa 2016 Espoon käräjäoikeus tuomitsi Zoko Blen elinkautiseen vankeuteen 35-vuotiaan norsunluurannikkolaisen vaimonsa murhasta, joka tapahtui veistä käyttäen toukokuussa 2015 avioparin yhteisessä asunnossa Espoon Mankkaalla. Teon motiivina oli mustasukkaisuus ja perättömät luulot vaimon syrjähypystä. Teon aikana asunnossa oli myös pariskunnan kaksivuotias tytär, johon ei kohdistunut väkivaltaa. Zoko Blellä on myös lapsia aiemmasta avioliitosta suomalaisnaisen kanssa. Elinkautisen vankeutensa aikana Zoko Ble väitteli tohtoriksi. Hän osallistui 12. tammikuuta 2018 pidettyyn väitöstilaisuuteen Espoon Otaniemessä vankilan vartijoiden saattamana. Väitöskirja käsitteli sähkönjakeluverkon vikojen havaitsemista. == Saavutuksia == * Suomen Cupin finaali 2007 * Suomen kansainvälisten avoimien hopeaa 2007 * Suomen-mestaruuden välierät 2008 * Budo Cupin puolivälierät 2008 == Lähteet == Luokka:Norsunluurannikkolaiset karatekat Luokka:Suomalaiset elinkautisvangit Luokka:Suomalaiset karatekat Luokka:Suomalaiset murhaajat Luokka:Vuonna 1975 syntyneet Luokka:Elävät henkilöt
Tuhoutunut sekunneissa

Tuhoutunut sekunneissa () on yhdysvaltalainen televisiosarja, jota esitetään Discovery Channel -kanavalla. Sarjassa seurataan videolle tallentuneita kohtauksia jotka ovat tapahtuneet sekunneissa. Luokka:Yhdysvaltalaiset televisiosarjat
Australian siirtyminen metrijärjestelmään

Metrijärjestelmään siirtyminen Australiassa alkoi vuonna 1971 ja jatkui aina vuoteen 1988 asti. Ennen vuotta 1970 Australiassa käytettiin brittiläisiä eli imperiaalisen järjestelmän mittayksiköitä. Britanniasta Australiaan muuttaneet siirtolaiset olivat tuoneet järjestelmän tullessaan. Vuosien 1970–1988 välissä brittiläiset yksiköt poistettiin vähitellen käytöstä ja korvattiin metrijärjestelmällä. Nykyään järjestelmä onkin ainoa laillinen mittaustapa Australiassa. ==Historia== Metrijärjestelmä laillistettiin jo vuonna 1947, kun Australia allekirjoitti sopimuksen metrijärjestelmään siirtymisestä. Imperiaalinen järjestelmä kuitenkin säilyi yleisemmin käytettynä mittauksessa, kunnes valtio aloitti metrijärjestelmäänsiirtymisohjelman vuonna 1970. 12\. kesäkuuta 1970 Australian parlamentti hyväksyi valmiin ehdotuksen siirtyä metreihin. Samalla luotiin myös Metreihin siirtymisen taulu selkeyttämään muunnosprosessia imperiaaleista metreihin. Kyseisen taulun aikajana oli seuraava: * 1971 – Australian villateollisuus teki muunnoksen metreihin. * 1972 – Peruskouluissa alettiin käyttää SI-järjestelmän yksiköitä. Moni koulu oli aiemmin opettanut sekä imperiaaliset että metrijärjestelmän yksiköt. Viljan, munien ja meijerituotteiden pakkauskoot muutettiin metrijärjestelmän mukaisiksi. Lämpötilan mittaamisessa siirryttiin käyttämään Celsiusasteita syyskuussa 1972. * 1973 – Toisen asteen kouluissa siirryttiin käyttämään SI- järjestelmää. * 1974 – suuret muunnokset sisältäen teollisuusalan, pakkausalan, päivittäistavara-alan, rakennusalan, metsäalan, paperiteollisuuden, painamisen, meteorologian, postipalvelut, kuljetuspalvelut, viestintäpalvelut, matkustuksen, sähkön, polttoaineen, urheilun, lääkealan, jne. Myös liikennemerkkien muunnokset tehtiin heinäkuussa 1974. Australiassa järjestettiin asian tiimoilta kampanjoita, joilla ihmisiä varoitettiin muutoksesta. * 1976 – rakennusala sai valmiiksi muunnokset metreihin kaksi vuotta kestäneessä projektissa tammikuussa 1976 * 1977 – kaikki tuotepaketit oli merkitty metreissä. Myös ruoka-, energia- ja elektroniikka-ala sai muunnokset tehtyä * 1987 – Kiinteistönvälitysala siirtyi käyttämään metrejä * 1988 – Metrijärjestelmään siirtymin saatiin valmiiksi, metrijärjestelmän tullessa ainoaksi lailliseksi mittaustavaksi Australiassa. Järjestelmään siirtyminen maksoi 5,955 miljardia Australian dollaria koko maassa yhteensä 11 vuoden siirtymisen aikana. Valtio tuki jokaista osavaltiota 10 miljoonalla Australian dollarilla. Kulttuurinen muutos briteistä ja amerikkalaisista australialaisiksi sanotaan myös olleen osasyynä lopettaa imperiaalijärjestelmän käyttö. == Lähteet == Luokka:Australian historia Luokka:Australian talous
Laniakean superjoukko

Laniakean superjoukko (myös Paikallinen superjoukko) on superjoukko, joka koostuu Linnunradasta ja sadastatuhannesta muusta galaksista. Siihen kuuluu myös aiemmin paikallisena superjoukkona tunnettu Neitsyen superjoukko. Se määriteltiin vuonna 2014, kun ryhmä tähtitieteilijöitä, mukaan lukien R. Brent Tully Havaijin yliopistolta ja Hélène Courtois Lyonin yliopistolta, julkisti uuden tavan määritellä superjoukot perustuen galaksien suhteellisiin nopeuksiin. Nimensä Laniakea, superjoukko sai havaijin kielestä ja se tarkoittaa valtavaa maailmankaikkeutta. ==Lähteet== * Lehdistötiedote. Tähtitieteen instituutti. Havaijin yliopisto. Viitattu 21.7.2016. ===Viitteet=== Luokka:Superjoukot
Actiosaurus

Actiosaurus oli matelijasuku, jonka on ensimmäisenä kuvannut Henri Sauvage vuonna 1883. Sukuun kuului yksi laji, A. gaudryi. Actiosaurus eli noin 205–201 miljoonaa vuotta sitten triaskauden lopulla. == Luokittelu == Actiosauruksesta tiedetään vähän, ja sen onkin harkittu olevan nomen dubium, eli epäselvä suku. Actiosaurus kuvattiin alun perin dinosauruksena vuonna 1883, ja vuonna 1908 se uudelleentulkittiin kalaliskoksi. Actiosaurus saattaa sen sijaan kuulua Choristodera-lahkoon. Fischer et al. ajatteli A. gaudryin olevan kyseenalainen laji. Lisäksi se huomasi A. gaudryin luiden olevan samankaltaisia kuin Choristodera-lahkon matelijoiden raajaluut. == Lähteet == Luokka:Esihistorialliset matelijat Luokka:Diapsidit
Bonnie Owens

Bonnie Owens (oik. Bonnie Campbell, 1. lokakuuta 1929, Oklahoma, Yhdysvallat – 24. huhtikuuta 2006) oli yhdysvaltalainen kantrimusiikin laulaja, joka oli naimisissa Buck Owensin ja myöhemmin Merle Haggardin kanssa. == Elämäkerta == Bonnie Campbell syntyi Blanchardissa, Oklahomassa.Obituary: Bonnie Owens, 76; Singer and Ex-Wife of 2 Country Stars Retrieved 2014-12-05. Hän tapasi Buck Owensin , kun hän oli vain 15-vuotias. He soittivat bändissä Mesa, Arizonassa. Naimisiin he menivät vuonna 1948, ja olivat muuttaneet Bakersfieldiin, Kaliforniaan vuoteen 1951 mennessä. Myöhemmin he erosivat, mutta muutto Bakersfieldiin auttoi molempia samaan uransa käyntiin. Bonnie Owensin ensimmäinen levytys oli A Dear John Letter, joka oli duetto Fuzzy Owenin kanssa vuonna 1950. B-puoli sisältää kappaleen "Wonderful World". Bonnie teki lauluja lukuisille levymerkeille 1950-luvulla ja 1960-luvun alussa. Owensin ensimmäinen albumi oli "Don't Take Anvantage Of Me" julkaistiin vuonna 1965. == Lähteet == Luokka:Vuonna 1929 syntyneet Luokka:Vuonna 2006 kuolleet Luokka:Yhdysvaltalaiset countrymuusikot
Loving (vuoden 2016 elokuva)

Loving on vuonna 2016 ensi-iltansa saanut draamaelokuva, jonka on ohjannut ja käsikirjoittanut Jeff Nichols. Sen pääosissa ovat Joel Edgerton ja Ruth Negga. He näyttelevät Richard ja Mildred Lovingia, jotka tuomitaan vankilaan ihonvärinsä takia mentyään naimisiin. He olivat kansalaisoikeuspäätöksen Loving vastaan Virginia alullepanijat. Elokuva sai ensi-iltansa Cannesin elokuvajuhlilla 16. toukokuuta 2016. == Vastaanotto == Elokuva sai erinomaisen vastaanoton Cannesin elokuvajuhlilla. Arvosteluja keräävän Rotten Tomatoes -sivuston mukaan 91 prosenttia kriitikoista on antanut elokuvalle myönteisen arvosanan keskiarvolla 7,3/10. Tulos perustuu 32 arvioon. Metacriticissä elokuvalla on 71 pistettä 100:sta, mikä merkitsee ”pääosin myönteisiä” arvioita. == Lähteet == == Aiheesta muualla == * Luokka:Vuoden 2016 yhdysvaltalaiset elokuvat Luokka:Vuoden 2016 brittiläiset elokuvat Luokka:Elokuvat rasismista Luokka:Tositapahtumiin perustuvat elokuvat
Fences

Fences on vuonna 2016 ensi-iltansa saanut yhdysvaltalainen draamaelokuva, jonka on ohjannut Denzel Washington. Se perustuu August Wilsonin samannimiseen näytelmään vuodelta 1983. Elokuvan pääosissa ovat Washington itse ja Viola Davis. Elokuva sai ensi-iltansa Yhdysvalloissa 16. joulukuuta 2016. Viola Davis palkittiin roolistaan parhaan naissivuosan Oscarilla. == Näyttelijät == == Vastaanotto == === Arvostelut === Elokuva on saanut hyvän vastaanoton kriitikoilta. Arvosteluja keräävän Rotten Tomatoes -sivuston mukaan 86 % kriitikoista on antanut elokuvalle positiivisen arvosanan keskiarvolla 7.4/10. Keräys perustuu 21 arviointiin. Metacriticissä elokuvalla on 70 pistettä 100:sta. === Palkinnot ja ehdokkuudet === Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Kenelle Voitto / Ehdokkuus Lähde Golden Globe Miespääosa Denzel Washington Golden Globe Naissivuosa Viola Davis Oscar Elokuva Todd Black, Scott Rudin ja Denzel Washington Oscar Miespääosa Denzel Washington Oscar Naissivuosa Viola Davis Oscar Sovitettu käsikirjoitus August Wilson Screen Actors Guild Awards Miespääosa Denzel Washington Screen Actors Guild Awards Naissivuosa Viola Davis Screen Actors Guild Awards Paras näyttelijäkokoonpano Jovan Adepo, Viola Davis, Stephen McKinley Henderson, Russell Hornsby, Saniyya Sidney, Denzel Washington, Mykelti Williamson == Lähteet == == Aiheesta muualla == * Luokka:Vuoden 2016 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset näytelmiin perustuvat elokuvat Luokka:Parhaan naissivuosan Oscar-palkinnon saaneet elokuvat Luokka:SAG-palkitut elokuvat Luokka:BAFTA Film Award -palkitut elokuvat
Asakaze (1922)

Asakaze () oli keisarillisen Japanin laivaston Kamikaze-luokan hävittäjä toisessa maailmansodassa. == Valmistus == Alus tilattiin Mitsubishin Nagasakin telakalta. Sen köli laskettiin 16. helmikuuta 1922. Alus laskettiin vesille 8. elokuuta ja otettiin palvelukseen 16. kesäkuuta 1923.Whitley, M. J., s. 189 == Palvelus == Tyynenmeren sodan alkaessa alus kuului 5. hävittäjädivisioonaan, jonka mukana se osallistui hyökkäykseen Filippiineille joulukuussa 1941. Myöhemmin joulukuussa ja tammikuussa 1942 alus osallistui Malaijan valtaukseen. Helmi-maaliskuussa alus oli mukana Hollannin Itä-Intian valtauksessa. Retken aikana alus osallistui hyökkäykseen, jonka seurauksena risteilijät HMAS Perth and USS Houston upposivat.Whitley 1988 s. 190 Huhtikuussa alus suojasi divisioonansa mukana Rangooniin matkanneita saattueita Intian valtamerellä. Yhdysvaltain laivaston sukellusvene USS Haddo upotti 23. elokuuta 1944 aluksen torpedoimalla Luzonin edustalla. == Lähteet == * * * === Viitteet === Luokka:Kamikaze-luokan hävittäjät (1922) Luokka:Japanilaiset toisen maailmansodan hävittäjät
Asanagi (1924)

Asanagi () oli keisarillisen Japanin laivaston Kamikaze-luokan hävittäjä toisessa maailmansodassa. == Valmistus == Alus tilattiin Fujinagatan telakalta. Sen köli laskettiin 5. maaliskuuta 1923 ja alus laskettiin vesille 21. huhtikuuta 1924. Alus otettiin palvelukseen 29. joulukuuta 1925.Whitley 1988, s. 189 == Palvelus == Tyynenmeren sodan alkaessa alus kuului 29. hävittäjädivisioonaan, jonka muut alukset olivat Oite, Hayate ja Yūnagi. Alus osallistui divisioonansa mukana Waken valtaukseen. Wakelta alus siirtyi tammikuussa 1942 Rabauliin ja edelleen maaliskuussa Laeen, jossa alus vaurioitui Yhdysvaltain laivaston lentotukialusten USS Yorktownin ja USS Lexingtonin lentokoneiden hyökkäyksessä.Whitley 1988, s. 190 Alus osallistui toukokuussa divisioonansa mukana hyökkäykseen Port Moresbyyn. Toukokuussa Midwayn taistelun jälkeen keisarillisen Japanin laivasto organisoitiin uudelleen, jolloin divisioona siirrettiin Japanin 4. laivastoon Trukille. Alus osallistui operaatioihin Uuden Guinean alueella. Alus tulitti Oiten kanssa Naurua elokuussa. Alus kuljetti myös tarvikkeita Salomonin saarille. Yhdysvaltain laivaston sukellusvene USS Pollock torpedoi aluksen 22. toukokuuta 1944 Boninin edustalla. == Lähteet == * * * === Viitteet === Luokka:Kamikaze-luokan hävittäjät (1922) Luokka:Japanilaiset toisen maailmansodan hävittäjät Luokka:Fujinagatan telakka
Oite (1924)

Oite () oli Keisarillisen Japanin laivaston Kamikaze-luokan hävittäjä toisessa maailmansodassa. == Valmistus == Alus tilattiin Uraga Dock Companyltä, missä köli laskettiin 16. maaliskuuta 1923. Alus laskettiin vesille 27. marraskuuta 1924 ja otettiin palvelukseen 30. lokakuuta 1925.Whitley, M. J., s. 189 == Palvelus == Alus upotettiin 18. helmikuuta 1944. == Lähteet == * * * === Viitteet === Luokka:Kamikaze-luokan hävittäjät (1922) Luokka:Japanilaiset toisen maailmansodan hävittäjät Luokka:Uraga Dock Company
Kamikaze (1922)

Kamikaze () oli Keisarillisen Japanin laivaston Kamikaze-luokan hävittäjä toisessa maailmansodassa. == Valmistus == Alus tilattiin Mitsubishin Nagasakin telakalta. Sen köli laskettiin 15. joulukuuta 1921. Alus laskettiin vesille 25. syyskuuta 1922 ja otettiin palvelukseen vielä saman vuoden lopulla 19. joulukuuta.Whitley, M. J., s. 189 == Lähteet == * * * === Viitteet === Luokka:Kamikaze-luokan hävittäjät (1922) Luokka:Japanilaiset toisen maailmansodan hävittäjät Luokka:Filippiinienmeren hylyt
Harukaze (1922)

Harukaze () oli Keisarillisen Japanin laivaston Kamikaze-luokan hävittäjä toisessa maailmansodassa. == Valmistus == Alus tilattiin Maizurun laivastontelakalta. Sen köli laskettiin 16. toukokuuta 1922 ja alus laskettiin vesille 18. joulukuuta. Alus otettiin palvelukseen 31. toukokuuta 1923.Whitley, M. J., s. 189 == Lähteet == * * * === Viitteet === Luokka:Kamikaze-luokan hävittäjät (1922) Luokka:Japanilaiset toisen maailmansodan hävittäjät
Matsukaze (1923)

Matsukaze () oli Keisarillisen Japanin laivaston Kamikaze-luokan hävittäjä toisessa maailmansodassa. == Valmistus == Alus tilattiin Maizurun laivastontelakalta. Sen köli laskettiin 2. joulukuuta 1922 ja alus laskettiin vesille 30. lokakuuta 1923. Alus otettiin palvelukseen 5. huhtikuuta 1924.Whitley, M. J., s. 189 == Lähteet == * * * === Viitteet === Luokka:Kamikaze-luokan hävittäjät (1922) Luokka:Japanilaiset toisen maailmansodan hävittäjät
Hatakaze (1924)

Hatakaze () oli Keisarillisen Japanin laivaston Kamikaze-luokan hävittäjä toisessa maailmansodassa. == Valmistus == Alus tilattiin Maizurun laivastontelakalta, missä köli laskettiin 3. heinäkuuta 1923. Se laskettiin vesille 15. maaliskuuta 1924 nimellä hävittäjä No 9 ja otettiin palvelukseen vielä samana vuonna 30. elokuuta.Whitley, M. J., s. 189 == Palvelus == Yhdysvaltain laivaston Task Force 38:n lentokoneet upottivat aluksen 15. tammikuuta 1945 Takaon satamaan Formosalla.Jentschura et al 1977 s. 142 == Lähteet == * * * === Viitteet === Luokka:Kamikaze-luokan hävittäjät (1922) Luokka:Japanilaiset toisen maailmansodan hävittäjät
Yūnagi (1924)

Yūnagi () oli Keisarillisen Japanin laivaston Kamikaze-luokan hävittäjä toisessa maailmansodassa. == Valmistus == Alus tilattiin Sasebon laivastontelakalta, missä köli laskettiin 17. syyskuuta 1923. Alus laskettiin vesille 23. huhtikuuta 1924 ja otettiin palvelukseen 24. toukokuuta 1925.Whitley, M. J., s. 189 == Palvelus == Yhdysvaltain laivaston sukellusvene USS Picuda (SS-382) upotti aluksen torpedoimalla 25. elokuuta 1944.history.navy.mil == Lähteet == * * * === Viitteet === Luokka:Kamikaze- luokan hävittäjät (1922) Luokka:Japanilaiset toisen maailmansodan hävittäjät
Syklopentadienyylinatrium

Syklopentadienyylinatrium eli natriumsyklopentadienidi tai natriumsyklopentadienylidi (C5H5Na) on orgaanisiin natriumyhdisteisiin kuuluva organometalliyhdiste. Yhdistettä voidaan käyttää polymerointireaktioiden initiaattorina ja erityisesti valmistettaessa muita organometalliyhdisteitä, kuten metalloseeneja. ==Ominaisuudet== Huoneenlämpötilassa syklopentadienyylinatrium on valkoista kiteistä ainetta. Se koostuu natriumkationista ja syklopentadienyylianionista. Yhdiste liukenee tetrahydrofuraaniin. Puhdas liuos on väritöntä, mutta epäpuhtauksien vuoksi liuokset ovat usein vaaleanpunertavia. Syklopentadienyylinatrium reagoi erittäin herkästi ilman hapen kanssa ja reagoi veden kanssa hydrolysoituen natriumhydroksidiksi ja syklopentadieeniksi. ==Valmistus ja käyttö== Syklopentadienyylinatriumia valmistetaan natriumin tai natriumhydridin ja syklopentadieenin tai disyklopentadieenin välisellä reaktiolla. Liuottimena reaktiossa käytetään tetrahydrofuraania. :2 Na + 2 C5H6 → 2 NaC5H5 \+ H2 :NaH + C5H6 → NaC5H5 \+ H2 Syklopentadienyylinatrium reagoi monen siirtymämetallin kanssa metateesireaktiolla muodostaen syklopentadienyylikomplekseja. Tämä on käytetyin tapa valmistaa metalloseeneja sekä syklopentadienyyli- ja karbonyylikomplekseja. Reaktiossa käytetään liuottimena tetrahydrofuraania.Rolf Ackermann & Ludwig Lange: Sodium Compounds, Organic, Ullmann's Encyclopedia of Industrial Chemistry, John Wiley & Sons, New York, 2000. Viitattu 21.7.2016 Yhdistettä voidaan myös käyttää anionisena initiaattorina polymerisoitaessa esimerkiksi akryylinitriiliä tai kaprolaktonia. ==Lähteet== Luokka:Natriumyhdisteet Luokka:Organometalliyhdisteet
Loving

Loving voi tarkoittaa ainakin seuraavia: * Rakkautta (Loving), Irvin Kershnerin ohjaama elokuva vuodelta 1970 * Loving, Jeff Nicholsin ohjaama elokuva vuodelta 2016 * Loving, yhdysvaltalainen saippuasarja vuosilta 1983–1995 * Lovingin piirikunta, piirikunta Texasissa, Yhdysvalloissa * Mildred ja Richard Loving, kantajat yhdysvaltalaisessa oikeustapauksessa Loving vastaan Virginia.
Sheila Reid

Sheila Reid (s. 21. joulukuuta 1937 Bridge of Weir, Glasgow, Skotlanti, Iso- Britannia) on skotlantilainen näyttelijä. Hänet tunnetaan parhaiten Madge Harveyn roolista komediasarjasta Benidorm. Hän on vuodesta 1963 lähtien näytellyt National Theatressa. ==Valikoitu filmografia== * Othello (1965) * The Alphabet Murders (1965) * Three Sisters (1970) * I Want What I Want (1972) * Kaikenkarvaiset ystäväni (TV) (1978) * Sir Henry at Rawlinson End (1980) * Viisi päivää vuorilla (1982) * Pukija (1983) * Doctor Who (TV) (1985) * Brazil – tämän hetken tuolla puolen (1985) * Mrs Caldicot's Cabbage War (2002) * A Christmas Carol (2004) * Benidorm (TV) (2007–15, 2016) – Madge Harvey * Psychoville (TV) (2009) * Hush (2009) * Sairaalaelämää (TV) (2010) 1 jakso * Midsomerin murhat (TV) (2003) 1 jakso * Hakekaa kätilö (TV) (2012) 1 jakso * Doctor Who (TV) (2013, 2014) 2 jaksoa * Sairaalaelämää (TV) 2014 – Gwen * Isä Brown ja hänen laumansa (TV) 2015 – Lady Edna Forbes-Leith *The Bad Education Movie – Margot (2015) == Aiheesta muualla == * * Luokka:Skotlantilaiset näyttelijät Luokka:Vuonna 1937 syntyneet Luokka:Elävät henkilöt
Leyland

Leyland voi tarkoittaa ainakin seuraavia: * Leyland, paikkakunta Lancashiressä, Englannissa * Leyland, brittiläinen traktorimerkki * Leyland Motors, brittiläinen autoteollisuusyhtiö * British Leyland, brittiläinen autoteollisuusyhtiö * Ashok Leyland, intialainen teollisuuskonserni * Jim Leyland (s. 1944), yhdysvaltalainen baseballvalmentaja.
Waynesboron taistelu

Waynesboron taistelu oli 2. maaliskuuta 1865 Waynesboro, Virginiassa käyty Yhdysvaltain sisällissodan taistelu. Taistelu päättyi Unionin voittoon ja sen aikana Konfederaation kenraali Jubal Early menetti viimeiset joukkonsa. == Taustaa == Unionin ja Konfederaation joukot kävivät Shenandoahin laaksossa sisällissodan aikana useita taisteluja, joita sodan loppupuolella kävivät keskenään Unionin Philip Sheridanin ja Konfederaation Jubal Earlyn joukot. Syksyllä 1864 Sheridan sai laakson pääosin haltuunsa, kun se onnistui lyömään Konfederaation joukot Cedar Creekin taistelussa, mutta Earlyn joukot jatkoivat vastarinnan tekemistä laakson eteläosassa loppuvuoden ja alkuvuoden 1865 ajan. 1\. maaliskuuta 1865 Sheridanin joukot lähtivät marssimaan kohti lounasta, jossa heidän oli määrä tuhota Konfederaation rautatielinjoja. Early yritti pysäyttää Unionin joukot lähettämällä kenraali Thomas Rosserin ratsuväkiyksikön polttamaan Sheridan-joen ylittäneen sillan. Rosser sai sytytettyä sillan palamaan, mutta paikalle kenraali George Custerin johdolla tulleet Unionin etujoukot saivat palon sammutettua ennen sillan tuhoutumista. == Taistelu == 2\. maaliskuuta kenraali Custer lähti Sheridanin käskystä ajamaan takaa Earlyn joukkoja, jotka olivat sytyttäneet sillan palamaan. Custer kohtasi Earlyn joukot lähellä Waynesboron kaupunkia. Custerila oli lähteestä riippuen komennettavanaan 2 500-5 000 miestä, Earlylla 1 600-2 000. Custer määräsi osan joukoistaan hyökkäämään Konfederaation asemia vastaan samalla, kun toinen osa joukoista kiersi huomaamatta metsän kautta Konfederaation selustaan. Lyhyen tauon jälkeen Custer määräsi Earlyn selustaan hiipineet joukot esiin, minkä jälkeen Earlyn joukot antautuivat. Unioni menetti taistelussa kuolleina vain yhdeksän miestä ja sai vangittua yli 1 500 Konfederaation sotilasta. Konfederaation joukkojen komentaja Jubal Early pääsi kuitenkin pakenemaan paikalta Blue Ridge Mountainsin kautta yhdessä esikuntansa kanssa. == Taistelun jälkeen == Waynesboron taistelun myötä Jubal Early menetti viimeiset joukkonsa ja hänet vapautettiin pian tämän jälkeen palveluksesta. Earlyn armeijan tuhoutumisen myötä Konfederaatiolla ei ollut enää yhtäkään miestä Shenandoahin laaksossa, joka päätyi kokonaan Unionin käsiin. Taistelun jälkeen Sheridan marssi Petersburgiin, jossa hänen joukkonsa liittyivät maaliskuun lopulla Potomacin armeijaan. == Lähteet == Luokka:Yhdysvaltain sisällissodan taistelut Luokka:1865 Luokka:Virginia Yhdysvaltain sisällissodassa
Mistresses (yhdysvaltalainen televisiosarja)

Mistresses on yhdysvaltalainen draamasarja, joka perustuu samannimiseen brittisarjaan Mistresses. Sarja alkoi yhdysvaltalaisella ABC -kanavalla 3. kesäkuuta 2013. Suomessa sarjan esittäminen alkoi Hero-kanavalla 12. kesäkuuta 2016. Sarjassa seurataan neljän ystävyksen elämää ja ihmissuhteita. Luokka:2010-luvun yhdysvaltalaiset draamasarjat
Adeopapposaurus

Adeopapposaurus oli prosauropodeihin kuulunut dinosaurussuku.http://www.dinochecker.com/dinosaurs/ADEOPAPPOSAURUS Se eli 199-176 miljoonaa vuotta sitten aikaisella jurakaudella. Adeopapposaurukset olivat kasvinsyöjiä, ja niiden fossiileita on löydetty Argentiinasta. == Fossiilit == Adeopapposauruksesta on löydetty osittaisia jäänteitä useista yksilöistä.http://www.prehistoric-wildlife.com/species/a/adeopapposaurus.html Nämä jäänteet on löydetty Argentiinassa, San Juanin maakunnassa sijaitsevasta Canon del Coloradon muodostelmasta. == Historia == Adeopapposauruksen jäänteet kuvattiin ensimmäisen kerran vuonna 1999. Vuosikymmen myöhemmin Ricardo Martínez tutki sen fossiileita uudelleen, ja hän huomasi asioita mitä hän ei ennen ollut huomannut, kuten kummallisia ominaisuuksia leuassa ja lisäkaulanikaman. Silloin Martínez totesi että hänellä oli käsissään uusi dinosaurus. Uusia ominaisuuksia tai ei, Adeopapposaurus on yhä läheistä sukua toiselle prosauropodille, Massospondylukselle ja siis Massospondylidae-heimon jäsen. == Nimi == Adeopapposaurus tarkoittaa "kaukaa syövää liskoa". Adeo tulee latinan kielestä ja tarkoittaa "kaukaa". Pappo tulee latinan kielestä ja tarkoittaa "syömistä". Saurus tulee kreikan kielen sanasta sauros ja tarkoittaa "liskoa". Adeopapposauruksen nimi tulee siitä että se on pitkän kaulansa ansiosta pystynyt syömään kaukaa kehostaan. Lajinimi mognai tulee Mognan alueen mukaan josta Adeopapposauruksen fossiileita on löydetty. == Koko ja ulkonäkö == Adeopapposauruksen pituus oli kolme metriä ja paino 80 kilogrammaa. Adeopapposaurus oli epätavallinen sauropodomorphi, johtuen siitä että sillä on näyttänyt olleen keratiinipitoinen nokka. Jos näin on, niin Adeopapposaurus on saattanut olla erikoistunut lehtien napsimiseen kasveista. == Lähteet == Luokka:Prosauropodit
Kosta Runjaic

Kosta Runjaic (s. 4. kesäkuuta 1971) on saksalainen jalkapallovalmentaja ja entinen pelaaja. Kesästä 2022 lähtien hän on toiminut puolalaisen Legia Varsovan päävalmentajana. ==Ura== Kroatialaislähtöisten vanhempien lapsena Wienissä syntyneen Runjaicin pelaajaura jäi varsin vaatimattomaksi. Hän pelasi nuorena kotikaupungissaan Rüsselsheimissä sekä SV 07 Raunheimin ja FSV Frankfurtin joukkueissa. Runjaic aloitti valmennusuransa 1. FC Kaiserslauternin reservijoukkueen valmentajana ja luotsasi myös SV Wehen Wiesbadenin reservivalmentajana. Syyskuussa 2008 Runjaic siirtyi VfR Aalenin apuvalmentajaksi ja työskenteli seurassa Jürgen Kohlerin ja Petrik Sanderin aisaparina. Maaliskuussa 2010 Runjaicista tuli SV Darmstadtin päävalmentaja.Kosta Runjaic Runjaicin johdolla Darmstadt säilytti kaudella 2009/10 sarjapaikkansa Regionalligasa ja Runjaic sai jatkaa päävalmentajana. Kaudella 2010/11 hän luotsasi seuran Regionalliga Südin mestariksi ja nousuun sarjaporrasta ylemmäs. Kaudella 2011/12 Darmstadt säilytti Runjaicin johdolla sarjapaikkansa ollen 15:s. Syyskuussa 2012 Runjaic jätti seuran ja siirtyi MSV Duisburgin päävalmentajaksi.Kosta Runjaic wechselt von Darmstadt nach Duisburg Runjaic ei hyvästä yrityksestä huolimatta onnistunut pelastamaan Duisburgia putoamiselta 2. Bundesliigasta ja erosi tehtävästään kauden jälkeen.Runjaic bestätigt MSV-Abgang Syyskuussa 2013 Runjaic palasi 1. FC Kaiserslauternin palvelukseen päävalmentajaksi.Fix: Kosta Runjaic wird neuer FCK-Cheftrainer Runjaic luotsasi Kaiserslauternin kahteen otteeseen 2. Bundesliigassa neljänneksi eli niukasti nousukarsintojen ulkopuolelle. Kehnosti alkaneen kauden 2015/16 vuoksi seura purki Runjaicin sopimuksen syyskuussa 2015.RUNJAIC TRITT ZURÜCK - FÜNFSTÜCK WIRD NEUER CHEFTRAINER Kesällä 2016 Runjaicista tuli TSV 1860 Münchenin päävalmentaja.KOSTA RUNJAIC WIRD NEUER CHEFTRAINER BEI 1860 Surkeasti alkaneen alkukauden jälkeen Runjaic sai potkut tehtävistään marraskuun lopussa 2016.1860 München entlässt Coach Runjaic Marraskuun alussa 2017 Runjaicista tuli Puolan Ekstraklasan viimeisenä olleen Pogoń Szczecinin päävalmentaja.Kosta Runjaić trenerem Pogoni Runjaic luotsasi seuran parhaimmillaan liigassa toiseksi kaudella 2021/22. Kesällä 2022 hän siirtyi Legia Varsovan päävalmentajaksi kaksivuotisella sopimuksella.Kosta Runjaić trenerem Legii Warszawa ==Meriitit== * Regionalliga Süd: 2011 ==Lähteet== Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1971 syntyneet Luokka:Elävät henkilöt
Shenandoah

Shenandoah voi viitata ainakin seuraaviin asioihin: ==Kauneudenhoito== * Shenandoah (parta), partatyyli, josta käytetään myös nimitystä kipparinparta == Kulttuuri == * Joanne Shenandoah, yhdysvaltalainen muusikko * Shenandoah (yhtye), yhdysvaltalainen country-yhtye * ”Shenandoah”, yhdysvaltalainen kansansävelmä == Maantiede == * Shenandoah, Potomacin sivujoki Yhdysvalloissa Virginiassa ja Länsi-Virginiassa * Shenandoahin laakso * Shenandoahin kansallispuisto * Shenandoahin piirikunta, piirikunta Yhdysvalloissa Virginiassa * Harpers Ferry (Länsi-Virginia) (vanhalta nimeltään "Shenandoah Falls at Mr. Harper's Ferry") kylä Yhdysvalloissa * Shenandoah, paikkakunta Yhdysvalloissa Pennsylvaniassa == Sodankäynti == * Shenandoahin armeija, Unionin armeija Yhdysvaltain sisällissodassa * Shenandoahin armeija (Konfederaatio), Konfederaation armeija Yhdysvaltain sisällissodassa
Saratoga Springs

Saratoga Springs on kaupunki New Yorkin osavaltiossa Yhdysvalloissa, noin 60 kilometriä Albanystä pohjoiseen. New Yorkin Manhattanilta matkaa Saratoga Springsiin on noin 290 kilometriä, suoraan pohjoiseen. Vuoden 2010 väestönlaskennassa Saratoga Springsin asukasluku oli 26 586\. Saratoga Springs kuuluu Saratogan piirikuntaan, jossa sijaitsee myös noin 5 000 asukkaan kaupunki Saratoga. Saratoga Springs on 1900-luvun alusta saakka ollut tunnettu kylpylä- ja lomanviettopaikka, joka tunnettiin uhkapelikasinoistaan 1950-luvun alkuun saakka."Saratoga Springs." St. James Encyclopedia of Popular Culture. Gale. 2000. Haettu 21.7.2016 palvelusta HighBeam Research (vaatii tilauksen): https://www.highbeam.com/doc/1G2-3409002168.html Kaupungin nähtävyyksiin kuuluu Yhdysvaltojen vanhin yhä käytössä oleva hevoskilpailurata sekä Saratoga Performing Arts Center, 1960-luvun lopulla rakennettu konserttisali, jossa New York City Ballet ja Philadelphian orkesteri esiintyvät säännöllisesti kesäisin. Vuonna 2004 kaupunkiin avattiin Disneyn lomakeskus"Disney Opens First Phase of Its New Saratoga Springs, N.Y., Resort." The Orlando Sentinel (Orlando, FL). Tribune. 2004. Haettu 21.7.2016 palvelusta HighBeam Research (vaatii tilauksen): https://www.highbeam.com/doc/1G1-118250922.html . Kun monet muut samankaltaiset lomailukaupungit Yhdysvalloissa kuihtuivat, Saratoga Springs koki päinvastoin uuden tulemisen 1970-luvulla. Vuonna 2014 Movoto- kiinteistövälitysyhtiö valitsi Saratoga Springsin New Yorkin osavaltion kymmenen parhaan asuinalueen joukkoon. Saratoga Springs esiintyy tapahtumapaikkana muun muassa Edna Ferberin romaanissa Uhkapeliä Saratogassa ja siitä 1945 tehdyssä samannimisessä elokuvassa, jonka pääosia esittävät Gary Cooper ja Ingrid Bergman. Kaupunki on taustana myös E. L. Doctorow’n romaanissa Gangsterin oppipoika ja siitä 1991 tehdyssä elokuvassa Billy Bathgate. Vuonna 1777 englantilainen sotaväenosasto antautui amerikkalaisille Saratogan taisteluissa.Saratoga Springs, Pieni Tietosanakirja IV: San Remo - Öölanti, s. 9–10. (1925-1928). Taistelu merkitsi käännekohtaa Amerikan vallankumouksessa. Voiton jälkeen Ranska tunnusti Amerikan siirtokunnat itsenäiseksi valtioksi ja julisti sodan Britanniaa vastaan., s. 150. ==Lähteet== ==Aiheesta muualla== Luokka:New Yorkin kaupungit
Pesäpallon naisten Mestaruussarjan kausi 1971

Pesäpallon naisten Mestaruussarjassa kaudella 1971 pelattiin kymmenen joukkueen yksinkertainen sarja, jonka perusteella määräytyivät suoraan lopulliset sijoitukset. Mestaruuden voitti Työväen Mailapojat voitettuaan Puna-Mustat uusintaottelussaPuMu kausi 1971 . Sarjasta ei pudonnut yhtään joukkuetta. == Naisten Mestaruussarja == Joukkue O V T H Juoksut Pisteet Työväen Mailapojat 9 8 0 1 165-60 16 Puna-Mustat 9 8 0 1 154-55 16 Kauhajoen Karhu 9 7 0 2 87-40 14 Roihuvuoren Roihu 9 6 0 3 132-82 12 Lännen Pallo 9 3 1 5 79-78 7 Jyväskylän Kiri 9 3 1 5 67-95 7 Oulun Lippo 9 3 1 5 63-106 7 Hyvinkään Tahko 9 3 1 5 57-147 7 Helsingin Pallo-Toverit 9 1 0 8 55-120 2 Lapuan Virkiä 9 1 0 8 37-113 2 Uusinta mestaruudesta: Työväen Mailapojat - Puna-Mustat 16-14 ==Palkinnot naisten Mestaruussarjassa== Palkinto Pelaaja Joukkue Vuoden naispesäpalloilija Tuula Rantanen Työväen Mailapojat Lyöjäkuningatar Tuula Rantanen Työväen Mailapojat Etenijäkuningatar Tuula Uuttu Puna-Mustat ==Lähteet== * http://www.pesis.fi/historia/pelaajatilastot/ * http://www.pesis.fi/historia/pelaajatilastot/parhaat_etenijat/ * Naisten SM- sarjan ottelut Naisten 1971 Luokka:Vuoden 1971 pesäpallo